KOMMISSIONENS FORORDNING (EF) Nr. 2000/96 af 18. oktober 1996 om ydelse af udligningsgodtgørelse til producentorganisationerne for tunfisk leveret til forarbejdningsindustrien i perioden 1. juli til 30. september 1995

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 18, stk. 6, og

ud fra følgende betragtninger:

Udligningsgodtgørelsen som omhandlet i artikel 18 i forordning (EØF) nr. 3759/92 tildeles på visse betingelser til EF's tunfiskproducentorganisationer for de mængder tunfisk, der leveres til forarbejdningsindustrien i det kalenderkvartal, som priskonstateringerne omfatter, såfremt den kvartalsvise gennemsnitlige salgspris på EF-markedet og prisen franko grænse, i givet fald forhøjet med den udligningsafgift, der gælder herfor, på samme tid er lavere end 91 % af EF-producentprisen for den omhandlede vare;

ved en analyse af situationen på EF-markedet har det kunnet konstateres, at for patudo og bugstribet bonit var både den kvartalsvise gennemsnitlige salgspris og prisen franko grænse, der er omhandlet i artikel 18 i forordning (EØF) nr. 3759/92, i perioden 1. juli til 30. september 1995 lavere end 91 % af den gældende EF-producentpris, som er fastsat ved Rådets forordning (EØF) nr. 3138/94 af 15. december 1994 om fastsættelse for fangstsæsonen 1995 af Fællesskabets producentpris for tunfisk til industriel fremstilling af varer henhørende under KN-kode 1604 (3);

de mængder, for hvilke der kan ydes udligningsgodtgørelse efter artikel 18, stk. 1, i forordning (EØF) nr. 3759/92, må for det pågældende kvartal under ingen omstændigheder overstige de i stk. 3 i samme artikel nævnte grænser;

de mængder, der i løbet af det pågældende kvartal er solgt og leveret til forarbejdningsindustrien på EF's toldområde, overstiger for bugstribet bonit de mængder, der blev solgt og leveret i samme kvartal i de tre sidste fangstsæsoner; da disse mængder overstiger de grænser, der er fastsat i artikel 18, stk. 3, i forordning (EØF) nr. 3759/92, er det nødvendigt for denne vare at begrænse den samlede mængde, der kan ydes godtgørelse for;

der sker anvendelse af satserne for den godtgørelse, der ydes hver producentorganisation, jf. artikel 18, stk. 4; fordelingen af de støtteberettigede mængder pr. sats bør fordeles mellem producentorganisationerne i forhold til deres respektive produktion i samme kvartal i fangstsæsonerne 1992-1994;

det bør derfor besluttes, at der skal ydes udligningsgodtgørelse for de pågældende varer for perioden 1. juli til 30. september 1995;

den udløsende begivenhed for retten til udligningsgodtgørelse og den nøjagtige dato for beregning af betalingerne bør fastsættes nærmere;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

Den i artikel 18 i forordning (EØF) nr. 3759/92 omhandlede udligningsgodtgørelse ydes for perioden 1. juli til 30. september 1995 for nedennævnte varer:

>TABELPOSITION>

Artikel 2

1. De samlede mængder pr. art, for hvilke der kan ydes godtgørelse, er følgende:

>TABELPOSITION>

2. De samlede mængder er fordelt på de berørte producentorganisationer som angivet i bilaget.

Artikel 3

De transaktioner, der skal tages i betragtning ved fastlæggelsen af retten til godtgørelse, er salg, hvis fakturaer er dateret i det pågældende kvartal, og som er lagt til grund for beregningen af den månedlige gennemsnitssalgspris, der er nævnt i artikel 7b i Kommissionens forordning (EØF) nr. 2210/93 (4).

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. oktober 1996.

På Kommissionens vegne

Emma BONINO

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 332 af 22. 12. 1994, s. 9.

(4) EFT nr. L 197 af 6. 8. 1993, s. 8.

BILAG

Fordelingen mellem producentorganisationerne af de mængder tunfisk, der kan ydes udligningsgodtgørelse for i perioden 1. juli til 30. september 1995, jf. artikel 18, stk. 4, i forordning (EØF) nr. 3759/92, med angivelse af mængderne for de forskellige godtgørelsesprocentsatser

>TABELPOSITION>

>TABELPOSITION>